CELEX: 62019CA0130
Language: hu
Date: 2021-09-30 00:00:00
Title: C-130/19. sz. ügy: A Bíróság (teljes ülés) 2021. szeptember 30-i ítélete – Európai Számvevőszék kontra Karel Pinxten (Az EUMSZ 286. cikk (6) bekezdése – Az Európai Számvevőszék tagjának hivatalából eredő kötelezettségek megszegése – Nyugdíjjogosultság megvonása – A hatékony bírói jogvédelemhez való jog – Az Európai Csalás Elleni Hivatal (OLAF) vizsgálatának szabályszerűsége – Belső eljárás a Számvevőszéken – A Számvevőszék tagjának feladataival összeegyeztethetetlen tevékenység – Kiküldetési költségek és napidíjak – Reprezentációs és fogadási költségek – Szolgálati gépjármű használata – Gépkocsivezető igénybevétele – Összeférhetetlenség – A szankció arányossága)

2021.11.29.   
            
            
               HU
            
            
               Az Európai Unió Hivatalos Lapja
            
            
               C 481/6
            
         
      A Bíróság (teljes ülés) 2021. szeptember 30-i ítélete – Európai Számvevőszék kontra Karel Pinxten
      (C-130/19. sz. ügy) (1)
      
      (Az EUMSZ 286. cikk (6) bekezdése - Az Európai Számvevőszék tagjának hivatalából eredő kötelezettségek megszegése - Nyugdíjjogosultság megvonása - A hatékony bírói jogvédelemhez való jog - Az Európai Csalás Elleni Hivatal (OLAF) vizsgálatának szabályszerűsége - Belső eljárás a Számvevőszéken - A Számvevőszék tagjának feladataival összeegyeztethetetlen tevékenység - Kiküldetési költségek és napidíjak - Reprezentációs és fogadási költségek - Szolgálati gépjármű használata - Gépkocsivezető igénybevétele - Összeférhetetlenség - A szankció arányossága)
      (2021/C 481/09)
      Az eljárás nyelve: francia
      
         Felek
      
      
         Felperes: Európai Számvevőszék (képviselők: kezdetben C. Lesauvage, J. Vermer és É. von Bardeleben, később C. Lesauvage meghatalmazottak)
      
         Alperes: Karel Pinxten (képviselő: L. Levi avocate)
      
         Rendelkező rész
      
      
                  1)
               
               
                  A Bíróság elutasítja Karel Pinxten azon kérelmét, hogy a Bíróság függessze fel az eljárást mindaddig, amíg be nem fejeződik az a büntetőeljárás, amelyet a luxemburgi hatóságok indítottak azt követően, hogy az Európai Csalás Elleni Hivatal (OLAF) OC/2016/0069/A 1 sz. ügyre vonatkozó jelentését e hatóságok részére átadták.
               
            
                  2)
               
               
                  A Bíróság elutasítja Karel Pinxten azon kérelmét, hogy a Bíróság kötelezze az Európai Számvevőszéket arra, hogy közölje a belső vizsgálat eredményeként készített jelentést, az e jelentés nyomán hozott intézkedéseket, valamint az ezen intézmény összes feljegyzését a belső ellenőr függetlenségének esetleges megsértése vonatkozásában.
               
            
                  3)
               
               
                  A Bíróság eltávolítja az iratanyagból az Európai Számvevőszék elnökének az ezen intézmény többi tagja és főtitkára részére 2019. február 13-án küldött elektronikus levelét, amelyet Karel Pinxten az ellenkérelmének B.10 mellékletében nyújtott be.
               
            
                  4)
               
               
                  Karel Pinxten megszegte az Európai Számvevőszék tagjaként betöltött hivatalából eredő kötelezettségeket az EUMSZ 286. cikk (6) bekezdése értelmében a következők vonatkozásában:
                  
                              —
                           
                           
                              bejelentés nélküli és jogellenes tevékenység végzése egy politikai párt vezető testületében;
                           
                        
                              —
                           
                           
                              a Számvevőszék forrásainak visszaélésszerű felhasználása az ezen intézmény tagjának feladataihoz nem kapcsolódó tevékenységek finanszírozása céljából a jelen ítélet 387–799. pontjában megállapított mértékben;
                           
                        
                              —
                           
                           
                              egy üzemanyagkártya felhasználása harmadik személyek tulajdonában lévő járművekhez szánt üzemanyagok vásárlása céljából;
                           
                        
                              —
                           
                           
                              összeférhetetlenség előidézése egy ellenőrzött szervezet vezetőjével való kapcsolat keretében.
                           
                        
            
                  5)
               
               
                  A Bíróság Karel Pinxtent a jelen ítélet kihirdetésének napjától kezdődően megfosztja a nyugdíjjogosultságának kétharmadától.
               
            
                  6)
               
               
                  A Bíróság a keresetet az ezt meghaladó részében elutasítja.
               
            
                  7)
               
               
                  A Bíróság nem rendelkezik hatáskörrel a Karel Pinxten által előterjesztett kártérítés iránti kérelem elbírálására.
               
            
                  8)
               
               
                  A Bíróság Karel Pinxtent kötelezi a saját költségein felül az Európai Számvevőszék részéről felmerült költségek viselésére.
               
            
         (1)  HL C 148., 2019.4.29.